钦定古今图书集成/历象汇编/乾象典/第032卷 > 《邓玉函测天约说》 > 太阳与地平比论第三图
## 钦定古今图书集成/历象汇编/乾象典/第032卷 > 《邓玉函测天约说》 > 太阳与地平比论第三图

《太阳与地平比论》第三图说

如上图，甲乙为南北极，丙丁为赤道，丑寅为地平。春
秋分两日，日在戊，为黄赤道之交，则地平上下圈分
等。过春分日渐北，如至辛壬距等圈，则丑寅地平分
昼夜于子；过秋分日渐南，如至己庚距等圈，则地平
分昼夜于癸，上下皆不等。又一岁之中，凡两昼之距、
两至等，则其昼分之长短亦等。凡两昼之距、两分等，
即一在赤道南，一在赤道北，其距度等，而此日之昼
与彼日之夜等。

凡球愈欹极，愈高即高至。〈不日冬夏至而日高至通南北言之〉之，日愈
长。凡正球之南北阔度等，欹球则否。

凡正球之二至日中时，其高下恒相等；欹球，则否。日
中时，其二至，一甚高、一甚低。

论平球，则以半年为一昼，以半年为一夜。何者？北极
与顶极合，即赤道与地平亦合。故九十距等圈，从赤
道迄一至，皆在地平上，其在下亦如之也。其表恒作
无穷，及最长影不作短影。每日为一周，亦作十二时
或二十四，但百八十周恒在昼耳